1.	Varuosa (edaspidi „kaup“) markeerimine

Kauba originaalpakendile kinnitatud silt sisaldab minimaalselt järgmisi andmeid:
-	kauba nimetus;
-	sõiduki mark;
-	NSN-kood (olemasolu korral);
-	tootekood;
-	müüja laokood.

2.	Pakendamine

Kauba transportimisel euroalustel on tooted pakendatud rühmapakendisse (pakkekasti). Müüja on kohustatud tagama pakendi, mis kindlustab kauba säilimise kauba transportimisel sihtkohta ja selle pikaajalisel ladustamisel muutumatul kujul.

Pakkekasti markeering on vähemalt A4-suurusega sildil trükitähtedega ja paksus kirjas. Minimaalne tähe kõrgus on 8 mm. Pakkekasti vähemalt kahele küljele on kinnitatud markeering.

Markeeringu andmed sildil on alljärgnevas järjestuses:
-	kauba nimetus;
-	toote- ja/või NSN-kood (olemasolu korral);
-	kogus ja ühik (tk/EA);
-	tarneaeg (kuu ja aasta);
-	lepingu number ja partiinumber (kui kaup tarnitakse mitmes osas);
-	müüja nimi;
-	müüja aadress;
-	tarneaadress.

Pakkekastid on asetatud euroalusele. Euroaluse mõõt on 800×1200 mm. Euroalused peavad olema terved (ei ole pehkinud, hallitanud ja pole katkisi laudu), puhtad, ei tohi olla väljaulatuvaid naelu. Euroalused peavad vastu pidama kauba pikaajalisele hoiustamisele. Euroalustele asetatud pakkekastide maksimaalne kõrgus on 1200 mm (aluseid ei tagastata). Transpordipakendiks on pakendikile, millega on euroalustel olevad pakkekastid ümbritsetud. Pakendikile hoiab tootekaste kindlalt euroalusel ning kaitseb välismõjude eest.

Transpordipakendi markeering on vähemalt A4-suurusega sildil trükitähtedega ja paksus kirjas. Minimaalne tähekõrgus on 8 mm. Transpordipakendile on kinnitatud markeering kõikidele külgedele (ühel pakendil neli silti). Pakendi säilitustingimused on kestvusega kuni viis aastat ventileeritavates püsiehitistes. Vedu toimub kinnises transpordis maismaal, õhus või vees. Pakend talub käitlemist mehaaniliste abivahenditega. Markeeringu andmed sildil on alljärgnevas järjestuses:
-	NSN-kood (olemasolu korral); 
-	toote nimetus;
-	kogus ja ühik (tk/EA);
-	tarneaeg (kuu ja aasta);
-	lepingu number ja partiinumber;
-	müüja nimi;
-	müüja aadress;
-	tarne aadress.

Kui tellimus on üksikule tootele või väikesele kaubakogusele, siis tuleb kaup pakendada muus asjakohases ja sobivas pakendis. Kauba pakendamise kulu loetakse kaetuks müüdava kauba tasu sees.

3.	Tarnetingimused

Kaup peab olema kohale toimetatud purunemata ja riknemata ning transpordiks sobilikus pakendis.

Kauba tarne aadressid Eestis:

-	1. jalaväebrigaad			Täpsustatakse lepingu sõlmimise ajal 
-	2. jalaväebrigaad			Täpsustatakse lepingu sõlmimise ajal
-	Toetuse väejuhatus			Täpsustatakse lepingu sõlmimise ajal
-	Logistikapataljon			Täpsustatakse lepingu sõlmimise ajal
-	Lennubaas				Täpsustatakse lepingu sõlmimise ajal
-	Mereväebaas				Täpsustatakse lepingu sõlmimise ajal
-	Sõjaväepolitsei			Täpsustatakse lepingu sõlmimise ajal
-	Küberväejuhatus	 		Täpsustatakse lepingu sõlmimise ajal

Lepingu kehtivuse ajal võivad struktuuriüksuste asukohad muutuda. Muudatustest teavitatakse müüjat hinnapäringu tegemisel. Kauba transportimine hankija poolt määratud sihtkohta toimub müüja transpordiga.